               EURÓPAI BIZOTTSÁG
            Brüsszel, 2017.1.18.
            COM(2017) 17 final
            2017/0011(NLE)
            Javaslat
            A TANÁCS HATÁROZATA
            a Schengeni Információs Rendszer területén elfogadott schengeni vívmányoknak a Horvát Köztársaságban történő alkalmazásáról

               INDOKOLÁS

               1.A JAVASLAT HÁTTERE

               •A javaslat indokai és céljai

               A Horvátországnak az Európai Unióhoz történő csatlakozásáról szóló okmány
                  1
                4. cikkének (2) bekezdése értelmében a schengeni vívmányok egyes rendelkezései már a csatlakozás időpontjától kezdődően kötelezőek Horvátország számára, más rendelkezéseket azonban csak akkor kell alkalmazni, ha a Tanács így határoz azt követően, hogy megvizsgálta az érintett vívmányok valamennyi részének alkalmazásához szükséges feltételek teljesülését. Ezt a vizsgálatot a schengeni értékelési eljárásokkal összhangban kell elvégezni.

               A schengeni értékelési eljárásokat a schengeni vívmányok alkalmazását ellenőrző értékelési és monitoringmechanizmus létrehozásáról szóló 1053/2013/EU tanácsi rendelet
                  2
                állapítja meg. A rendelettel összhangban a Bizottság a 2014 és 2019 közötti időszakra többéves értékelési programot,
                  3
                továbbá 2016-ra éves értékelési programot hozott létre, amelyek kiterjednek Horvátország értékelésére is.

               A Schengeni Információs Rendszer (SIS) területén a schengeni értékelésre csak akkor kerülhet sor, ha Horvátország már üzembe helyezte a SIS-t. Ehhez az szükséges, hogy a Tanács határozatot fogadjon el a SIS területén elfogadott schengeni vívmányok rendelkezéseinek horvátországi alkalmazásáról.

               Ahhoz azonban, hogy a Tanács ezt a határozatot elfogadja, az szükséges, hogy Horvátország előzetesen megtegye mindazokat a műszaki és jogi intézkedéseket, ideértve az adatvédelemre vonatkozókat is, amelyek a SIS adatainak feldolgozásához és a kiegészítő információk cseréjéhez szükségesek. Ennek megfelelően 2016 februárjában schengeni ellenőrzésre került sor az adatvédelem horvátországi szintjének vizsgálata érdekében. A Schengeni Bizottság
                  4
                2016. október 6-i kedvező véleményét követően a Bizottság – bizottsági végrehajtási határozat
                  5
                útján – elfogadta az értékelő jelentést, amely megállapította, hogy az adatvédelem szintje kielégítő.

               Emellett a SIS II tanácsadó csoport
                  6
                A Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség (eu-LISA) összefoglaló tesztjelentésének (2016-093)
                  7
                eredményei alapján 2016. szeptember 5-én megerősítette, hogy a horvát nemzeti rendszer (N.SIS) műszaki szempontból készen áll a SIS-be történő integrálásra, és „megfelel a célnak”. A SIS II Bizottság
                  8
                2016. szeptember 15-én megerősítette ugyanezt a tesztjelentést, és megállapította, hogy Horvátország teljesítette a SIS üzembe helyezésének műszaki feltételeit.

               Ezért a Tanács most már megállapíthatja azt az időpontot, amelytől fogva a SIS területén a schengeni vívmányok alkalmazhatók Horvátországban. E határozat hatálybalépése lehetővé teszi a SIS-adatok Horvátországba való továbbítását. Ezen adatok horvátországi használata lehetővé teszi a Bizottság számára annak ellenőrzését a schengeni értékelési eljárásoknak megfelelően, hogy a SIS-re vonatkozó rendelkezések alkalmazása helyesen történik-e.

               Mindaddig, amíg a Tanács nem határozott a schengeni vívmányok teljes körű horvátországi alkalmazásáról és a belső határokon folytatott ellenőrzések megszüntetéséről, a SIS horvátországi használatát bizonyos korlátozásokhoz kell kötni. Ez a határozat csak akkor hozható meg, ha a csatlakozási okmány 4. cikke (2) bekezdésének megfelelően megtörtént annak ellenőrzése, hogy a kérdéses vívmányok valamennyi része tekintetében teljesülnek az alkalmazás szükséges feltételei.

               •Összhang a szabályozási terület jelenlegi rendelkezéseivel

                  A javaslat célja a SIS területén már meglévő rendelkezések horvátországi bevezetése.

               •Összhang az Unió egyéb szakpolitikáival

                  A javaslat kapcsolódik a schengeni vívmányoknak az adatvédelem és a rendőrségi együttműködés területét szabályozó rendelkezéseihez.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A Horvátországnak az Európai Unióhoz történő csatlakozásról szóló okmány 4. cikkének (2) bekezdése.

               •Szubszidiaritás (nem kizárólagos hatáskör esetén)

               A 2012. évi csatlakozási okmány 4. cikkének (2) bekezdése értelmében a schengeni vívmányoknak a csatlakozási okmány 4. cikkének (1) bekezdésében nem említett rendelkezéseit csak akkor kell Horvátországban alkalmazni, ha a Tanács így határoz.

               •Arányosság

               Az 1053/2013/EU tanácsi rendelet 15. cikkének (2) bekezdése a szabadságon, a biztonságon és a jog érvényesülésén alapuló térséggel kapcsolatos uniós politikák végrehajtásának kölcsönös értékelése terén a Tanácsra ruházott egyedi hatáskört tükrözi.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

                  Tárgytalan.

               •Az érdekelt felekkel folytatott konzultációk

               Az 1053/2013/EU tanácsi rendelet 14. cikkének (5) bekezdése és 21. cikkének (2) bekezdése alapján a tagállamok 2016. szeptember 6-án a Schengeni Bizottságban kedvező véleményt adtak az adatvédelmi értékelő jelentésről.

               •Szakértői vélemények beszerzése és felhasználása

                  Tárgytalan.

               •Hatásvizsgálat

                  Tárgytalan.

               •Célravezető szabályozás és egyszerűsítés

                  Tárgytalan.

               •Alapjogok

                  A schengeni értékelési folyamat figyelembe veszi az alapjogoknak a schengeni vívmányok alkalmazása során történő védelmét.

               4.KÖLTSÉGVETÉSI VONZATOK

                  Tárgytalan.

               5.EGYÉB ELEMEK

               Tárgytalan.

               2017/0011 (NLE)

               Javaslat

               A TANÁCS HATÁROZATA

               a Schengeni Információs Rendszer területén elfogadott schengeni vívmányoknak a Horvát Köztársaságban történő alkalmazásáról

               AZ EURÓPAI UNIÓ TANÁCSA,

               tekintettel Horvátország csatlakozási okmányára
                  9
                és különösen annak 4. cikke (2) bekezdésére,

               tekintettel az Európai Bizottság javaslatára,

               tekintettel az Európai Parlament véleményére,
                  10

               mivel:

               (1)Horvátország csatlakozási okmánya 4. cikkének (2) bekezdése értelmében a schengeni vívmányoknak az okmány 4. cikkének (1) bekezdésében nem említett rendelkezéseit csak akkor kell Horvátországban alkalmazni, ha a Tanács így határoz azt követően, hogy az alkalmazandó schengeni értékelési eljárásokkal összhangban megvizsgálta, hogy Horvátország teljesíti-e az érintett vívmányok valamennyi részének alkalmazásához szükséges feltételeket, tehát többek között hatékonyan, az elfogadott közös normáknak és az alapvető elveknek megfelelően alkalmazza-e valamennyi schengeni szabályt.

               (2)Az alkalmazandó schengeni értékelési eljárásokat az 1053/2013/EU tanácsi rendelet
                  11
                állapítja meg.

               (3)Az adatvédelem területén a schengeni értékelésre 2016 februárjában került sor Horvátországban. A Bizottság által – bizottsági végrehajtási határozat
                  12
                útján – elfogadott értékelő jelentés megállapítja, hogy Horvátországban az adatvédelem területén teljesülnek a schengeni vívmányok alkalmazásának feltételei.

               (4)Az (EU) 2015/450 bizottsági végrehajtási határozat
                  13
                1. cikke (1) bekezdésének megfelelően ellenőrzésre került, hogy a horvát nemzeti rendszer (N.SIS) műszaki szempontból készen áll-e a Schengeni Információs Rendszerbe (SIS) való integrálásra.

               (5)Azt követően, hogy Horvátország megtette a SIS-adatok feldolgozásához és a kiegészítő információk cseréjéhez szükséges műszaki és jogi intézkedéseket, a Tanács most már megállapíthatja azt az időpontot, amelytől fogva a SIS területén a schengeni vívmányok alkalmazandók Horvátországban.

               (6)E határozat hatálybalépése lehetővé teszi a SIS-adatok Horvátországba való továbbítását. Ezen adatok tényleges horvátországi használata lehetővé teszi a Bizottság számára annak ellenőrzését, hogy a SIS területén a schengeni vívmányok rendelkezéseinek alkalmazása helyesen történik-e Horvátországban. Amint megtörtént annak ellenőrzése, hogy teljesülnek-e Horvátországban a schengeni vívmányok valamennyi részének alkalmazásához szükséges feltételek, a Tanácsnak határoznia kell a belső határokon folytatott ellenőrzések megszüntetéséről.

               (7)A Horvátországgal alkotott belső határokon folytatott ellenőrzések megszüntetésének időpontját külön tanácsi határozatban kell megállapítani. A határozatban megállapított időpontig bizonyos korlátozásokat kell alkalmazni a SIS horvátországi használatára.

               (8)Izland és Norvégia tekintetében ez a határozat az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás
                  14
                értelmében a schengeni vívmányok rendelkezéseinek olyan fejlesztését képezi, amely az 1999/437/EK tanácsi határozat
                  15
                1. cikkének G. pontjában meghatározott területre irányul.

               (9)Svájc tekintetében ez a határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás
                  16
                értelmében a schengeni vívmányok rendelkezéseinek olyan fejlesztését képezi, amely az 1999/437/EK tanácsi határozat 1. cikkének G. pontjában meghatározott, a 2008/146/EK tanácsi határozat
                  17
                3. cikkére és a 2008/149/IB tanácsi határozat
                  18
                3. cikkére is figyelemmel értelmezett területre irányul.

               (10)Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv
                  19
                értelmében a schengeni vívmányok rendelkezéseinek olyan fejlesztését képezi, amely az 1999/437/EK tanácsi határozat 1. cikkének G. pontjában meghatározott, a 2011/349/EU tanácsi határozat
                  20
                3. cikkére és a 2011/350/EU tanácsi határozat
                  21
                3. cikkére is figyelemmel értelmezett területre irányul,

               ELFOGADTA EZT A HATÁROZATOT:

               1. cikk

               (1)A Horvát Köztársaságban [...]*-tól/-től [a dátumot a Tanács írja be] a Belga Királyság, a Bolgár Köztársaság, a Cseh Köztársaság, a Dán Királyság, a Németországi Szövetségi Köztársaság, az Észt Köztársaság, a Görög Köztársaság, a Spanyol Királyság, a Francia Köztársaság, az Olasz Köztársaság, a Lett Köztársaság, a Litván Köztársaság, a Luxemburgi Nagyhercegség, Magyarország, a Máltai Köztársaság, a Holland Királyság, az Osztrák Köztársaság, a Lengyel Köztársaság, a Portugál Köztársaság, Románia, a Szlovén Köztársaság, a Szlovák Köztársaság, a Finn Köztársaság, a Svéd Királyság és az Egyesült Királyság viszonylatában – az e cikkben foglalt feltételekkel – alkalmazni kell a Schengeni Információs Rendszer (SIS) területén elfogadott, e határozat mellékletében meghatározott schengeni vívmányokat.

               (2)[...]*-tól/-től [a dátumot a Tanács írja be] a 2007/533/IB tanácsi határozat
                  22
                3. cikke (1) bekezdésének a) pontja és az 1987/2006/EK rendelet
                  23
                3. cikkének a) pontja értelmében vett figyelmeztető jelzések, valamint a 2007/533/IB határozat 3. cikke (1) bekezdésének b) és c) pontja és az 1987/2006/EK rendelet 3. cikkének b) és c) pontja értelmében vett, a figyelmeztető jelzésekhez kapcsolódó kiegészítő információk és kiegészítő adatok az említett határozat és rendelet rendelkezéseivel összhangban hozzáférhetővé tehetők Horvátország számára.

               (3)Horvátország [...]*-tól/-től [a dátumot a Tanács írja be] – a (4) bekezdésben foglalt rendelkezéseket is figyelembe véve – bevihet a SIS-be figyelmeztető jelzéseket és kiegészítő adatokat, felhasználhatja a SIS adatait, és cserélhet kiegészítő információkat.

               (4)A Horvátországgal alkotott belső határokon folytatott ellenőrzések megszűnéséig Horvátország:

               a)nem köteles megtagadni a területére való beutazását vagy a területén való tartózkodását olyan harmadik országbeli állampolgároknak, akik tekintetében egy másik tagállam az 1987/2006/EK rendelettel összhangban beutazási vagy tartózkodási tilalmat elrendelő figyelmeztető jelzést adott ki;

               b)tartózkodik attól, hogy az 1987/2006/EK rendelettel összhangban belépési vagy tartózkodási tilalom elrendelése céljából a SIS-be harmadik országbeli állampolgárokra vonatkozó figyelmeztető jelzéseket vagy kiegészítő adatokat vigyen be és harmadik országbeli állampolgárokra vonatkozó kiegészítő információkat cseréljen.

               2. cikk

               Ez a határozat az Európai Unió Hivatalos Lapjában való kihirdetését követő napon lép hatályba.

               Kelt Brüsszelben,

                     a Tanács részéről

                     az elnök

                     (1)
                  HL L 112., 2012.2.24., 21. o.

                     (2)
                  HL L 295., 2013.11.6., 27. o.

                     (3)
                  A Bizottság C(2014) 3683 végrehajtási határozata (2014. június 18.) a 2014–2019-re vonatkozó többéves értékelési programnak a schengeni vívmányok alkalmazását ellenőrző értékelési és monitoringmechanizmus létrehozásáról szóló, 2013. október 7-i 1053/2013/EU tanácsi rendelet 5. cikkével összhangban történő kialakításáról, a 2015. július 23-i C(2015) 4827 bizottsági végrehajtási határozattal módosított változatában.

                     (4)
                  Az 1053/2013/EU tanácsi rendelet 21. cikkével létrehozott bizottság.

                     (5)
                  C(2016) 6870.

                     (6)
                  A SIS II tanácsadó csoport annak érdekében jött létre, hogy a SIS II központi rendszerével kapcsolatban szaktanácsokkal szolgáljon A Szabadságon, a Biztonságon és a Jog Érvényesülésén Alapuló Térség Nagyméretű IT-rendszereinek Üzemeltetési Igazgatását Végző Európai Ügynökség (eu-LISA) igazgatótanácsa számára. A tanácsadó csoport a tagállamok és a Bizottság képviselőiből áll. A tanácsadó csoportok működésének és együttműködésének eljárási kérdéseit az igazgatótanács az eu-LISA eljárási szabályzatában határozta meg.

                     (7)
                  Ezekre a tesztekre a Schengeni Információs Rendszer második generációjába (SIS II) belépő vagy közvetlenül kapcsolódó nemzeti rendszerüket jelentősen módosító tagállamokra vonatkozó tesztelési követelmények meghatározásáról szóló, 2015. március 16-i (EU) 2015/450 bizottsági végrehajtási határozat (az értesítés a C(2015) 1612. számú dokumentummal történt) 1. cikkének (1) bekezdése alapján került sor.

                     (8)
                  A Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozat (HL L 205., 2007.8.7., 63. o.) 67. cikke és a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelet (HL L 381., 2006.12.28., 4. o.) 51. cikke alapján létrehozott bizottság.

                     (9)
                  HL L 112., 2012.2.24., 21. o.

                     (10)
                  HL C […]., […], […]. o.

                     (11)
                  A Tanács 1053/2013/EU rendelete (2013. október 7.) a schengeni vívmányok alkalmazását ellenőrző értékelési és monitoringmechanizmus létrehozásáról és a végrehajtó bizottságnak a Schengent Értékelő és Végrehajtását Felügyelő Állandó Bizottság létrehozásáról szóló 1998. szeptember 16-i határozatának hatályon kívül helyezéséről (HL L 295., 2013.11.6., 27. o.).

                     (12)
                  C(2016) 6870.

                     (13)
                  A Bizottság (EU) 2015/450 végrehajtási határozata (2015. március 16.) a Schengeni Információs Rendszer második generációjába (SIS II) belépő vagy közvetlenül kapcsolódó nemzeti rendszerüket jelentősen módosító tagállamokra vonatkozó tesztelési követelmények meghatározásáról (az értesítés a C(2015) 1612. számú dokumentummal történt).

                     (14)
                  HL L 176., 1999.7.10., 36. o.

                     (15)
                  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).

                     (16)
                  HL L 53., 2008.2.27., 52. o.

                     (17)
                  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).

                     (18)
                  A Tanács 2008/149/IB határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Unió nevében történő megkötéséről (HL L 53., 2008.2.27., 50. o.).

                     (19)
                  HL L 160., 2011.6.18., 21. o.

                     (20)
                  A Tanács 2011/349/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a bűnügyi igazságügyi és rendőrségi együttműködéshez kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 1. o.).

                     (21)
                  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).

                     (22)
                  A Tanács 2007/533/IB határozata (2007. június 12.) a Schengeni Információs Rendszer második generációjának (SIS II) létrehozásáról, működtetéséről és használatáról (HL L 205., 2007.8.7., 63. o.).

                     (23)
                  Az Európai Parlament és a Tanács 1987/2006/EK rendelete (2006. december 20.) a Schengeni Információs Rendszer második generációjának (SIS II) létrehozásáról, működtetéséről és használatáról (HL L 381., 2006.12.28., 4. o.).

    ---documentbreak---

               EURÓPAI BIZOTTSÁG
            Brüsszel, 2017.1.18.
            COM(2017) 17 final
            MELLÉKLET
            a következőhöz:
            JavaslatA TANÁCS HATÁROZATA
            a Schengeni Információs Rendszer területén elfogadott schengeni vívmányoknak a Horvát Köztársaságban történő alkalmazásáról

               MELLÉKLET

               A Schengeni Információs Rendszer területén elfogadott schengeni vívmányok jegyzéke Horvátország csatlakozási okmánya 4. cikkének (2) bekezdése összefüggésében

               1.Az Európai Parlament és a Tanács 1986/2006/EK rendelete (2006. december 20.) a járművek forgalmi engedélyének kiadására hatáskörrel rendelkező tagállami szolgálatoknak a Schengeni Információs Rendszer második generációjához (SIS II) való hozzáféréséről
                  1

               2.Az Európai Parlament és a Tanács 1987/2006/EK rendelete (2006. december 20.) a Schengeni Információs Rendszer második generációjának (SIS II) létrehozásáról, működtetéséről és használatáról
                  2

               3.A Tanács 2007/533/IB határozata (2007. június 12.) a Schengeni Információs Rendszer második generációjának (SIS II) létrehozásáról, működtetéséről és használatáról
                  3

                     (1)

                        HL L 381., 2006.12.28., 1. o.

                     (2)

                        HL L 381., 2006.12.28., 4. o.

                     (3)

                        HL L 205., 2007.8.7., 63. o.